29. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 416/3871 της 21/28 Ιουλ. 1973 (ΦΕΚ Β΄ 874) Περί υπαγωγής εις την ασφάλισιν του Κλάδου Παροχών Ασθενείας και Μητρότητος του Ι.Κ.Α. απάντων των συνταξιούχων του Ταμείου Νομικών, των μη υπαγομένων εις την ασφάλισιν ετέρου φορέως ασφαλίσεως ασθενείας. Έχοντες υπ' όψει: α)Το άρθρ. 2 παρ. 2 του Ν.Δ. 4104/1960. β)Το άρθρ. 39 του Β.Δ. 40/1972. γ)Την από 23.1.1973 γνώμην του Διοικητικού Συμβουλίου του Ταμείου Νομικών. δ)Την από 5.6.1973 γνώμην του Διοικητικού Συμβουλίου του Ι.Κ.Α., αποφασίζομεν: 1.Την υπαγωγήν εις την ασφάλισιν του Κλάδου Ασθενείας και Μητρότητος του Ιδρύματος Κοινωνικών Ασφαλίσεων, απάντων των συνταξιούχων του Ταμείου Νομικών, των μη υπαγομένων εις την ασφάλισιν ετέρου φορέως ασφαλίσεως ασθενείας. 2.Η υπέρ του Ι.Κ.Α. εισφορά δια την υπαγωγήν εις την ασφάλισιν αυτού των ανωτέρω συνταξιούχων και των μελών οικογενείας αυτών, ορίζεται εις ποσοστόν 10% επί του συνολικού ποσού της υπό του Ταμείου Νομικών καταβαλλομένης συντάξεως, εξ ου 6% εις βάρος του Ταμείου Νομικών και 4% εις βάρος των συνταξιούχων. 3.Το Ταμείον Νομικών υποχρεούται να παρακρατή κατά μήνα την εισφοράν των περί ων πρόκειται συνταξιούχων και ν' αποδίδη ταύτην ομού μετά της βαρυνούσης τούτο τοιαύτης εις το Ι.Κ.Α., εντός των υπό των κειμένων διατάξεων οριζομένων προθεσμιών. 4.Η παρούσα, ης η ισχύς άρχεται από της πρώτης του μεθεπομένου της δημοσιεύσεώς της μηνός, δημοσιευθήτω δια της Εφημερίδος της Κυβερνήσεως. Σελ. 124,25(γ) Υπαγωγή σε ασφάλιση και είσπραξη εισφορών 15Β.Γ.α.28-29 